

PROJEKTS uz 11.09.2024.

vēlamais datums izskatīšanai: Attīstības komitejā 11.09.2024.

domē: 26.09.2024.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par zemes ierīcības projekta apstiprināšanu īpašumam Austrumu ielā 56, Kadagā**

Ādažu novada pašvaldības dome (turpmāk – Dome) izskatīja sertificēta zemes ierīkotāja Jāņa Fiņķa (sert.nr. AA0119, e-pasts: [info@videsizpete.lv](mailto:info@videsizpete.lv)) 13.08.2024. iesniegumu (reģistrēts 14.08.2024. ar Nr. ĀNP/1-11-1/24/4108) ar lūgumu apstiprināt zemes ierīcības projektu nekustamā īpašuma “Zābaki” (kadastra Nr. 8044 005 0141) zemes vienībai Austrumu ielā 56, Kadagā, Ādažu pagastā, Ādažu novadā, ar kadastra apzīmējumu 8044 005 0341, kā arī piešķirt lietošanas mērķus un adreses.

Izvērtējot iesniegumu un ar to saistītos apstākļus, tika konstatēts:

1. Dome 28.03.2024. pieņēma lēmumu Nr.100 “Par zemes ierīcības projekta uzsākšanu Austrumu ielā 56, Kadagā”, ar kuru tika atļauts izstrādāt zemes ierīcības projektu zemes vienībai Austrumu ielā 56, Kadagā, Ādažu pagastā, Ādažu novadā, ar kadastra apzīmējumu 8044 005 0341, ar mērķi pamatot zemes vienības sadalīšanu;
2. Nav nepieciešama zemes ierīcības projekta pilnveidošana vai noraidīšana;
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
5. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
6. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
7. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
8. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.
9. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Ministru kabineta 29.06.2021. noteikumu Nr.455 „Adresācijas noteikumi” 9.punktu, kā arī ņemot vērā domes Attīstības komitejas 11.09.2024. atzinumu, Ādažu novada pašvaldības dome

**NOLEMJ:**

1. Apstiprināt sertificēta zemes ierīkotāja Jāņa Fiņķa (sert.nr. AA0119) izstrādāto zemes ierīcības projektu kā papildinājumu detālplānojumam nekustamajiem īpašumiem "Ķurzuļi", "Zābaki", "Pēči", "Avotiņi", "Dienvidi" un "Pūpēži" nekustamā īpašuma “Zābaki” sastāvā esošās zemes vienības Austrumu ielā 56, Kadagā, Ādažu pagastā, Ādažu novadā, ar kadastra apzīmējumu 8044 005 0341 sadalei.
2. Saglabāt projektētajai zemes vienībai Nr.1 (kadastra apzīmējums 8044 005 0862) 1,5416 ha kopplatībā un uz tās esošajām ēkām ar kadastra apzīmējumiem [80440050024005](https://www.kadastrs.lv/buildings/3500031596?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Bsource%5D%5B%5D%5Bid%5D=4900126224&options%5Bsource%5D%5B%5D%5Btype%5D=parcel), 80440050024007, [80440050141001](https://www.kadastrs.lv/buildings/9900026283?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Bsource%5D%5B%5D%5Bid%5D=4900126224&options%5Bsource%5D%5B%5D%5Btype%5D=parcel), 80440050141002 un [80440050141003](https://www.kadastrs.lv/buildings/9900026287?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Bsource%5D%5B%5D%5Bid%5D=4900126224&options%5Bsource%5D%5B%5D%5Btype%5D=parcel) (adreses klasifikatora kods [103168440](https://www.kadastrs.lv/varis/103168440?type=house)) adresi Austrumu iela 56, Kadaga, Ādažu pag., Ādažu nov.
3. Noteikt projektētai zemes vienībai Nr.1 1,5416 ha kopplatībā dalīto nekustamā īpašuma lietošanas mērķi - “Individuālo dzīvojamo māju apbūve” (NĪLM kods 0601) 0,5473 ha platībā un ”Sportam un atpūtai aprīkotās dabas teritorijas” (NĪLM kods 0503) 0,9943 ha platībā.
4. Piešķirt projektētajai zemes vienībai Nr.2 (kadastra apzīmējums 8044 005 0861) 0,1294 ha kopplatībā adresi Austrumu iela 54, Kadaga, Ādažu pag., Ādažu nov.
5. Noteikt projektētajai zemes vienībai Nr.2 (kadastra apzīmējums 8044 005 0861) 0,1294 ha kopplatībā nekustamā īpašuma lietošanas mērķi - “Individuālo dzīvojamo māju apbūve” (NĪLM kods 0601).
6. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
7. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekiem.
8. Lēmuma izpildes kontroli veikt pašvaldības izpilddirektora vietniecei.
9. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDRV:@

NĪN:@

AN:@

Miķelis Cinis, 26247571